ເອກະຊົນລາວ ຍັງປະເຊີນໜ້າ ກັບບັນຫາຫຍຸ້ງຍາກ ໃນການຫຼຸດຕົ້ນທຶນ ການຜະລິດ
ຜົນກະທົບ ຈາກການລະບາດຂອງລະບາດໂຄວິດ-19 ແມ່ນຍັງໜັກໜ່ວງຢູ່ ເມື່ອພາກເອກະຊົນ ບໍ່ສາມາດຫລຸດຕົ້ນທຶນການຜະລິດລົງໄດ້ ໃນຂະນະທີ່ລັດຖະບານເອງ ກໍບໍ່ໄດ້ໃຫ້ການຊ່ວຍເຫລືອ .
ຂະນະທີ່ເສດຖະກິດ ແລະຊີວິດການເປັນຢູ່ ຂອງປະຊາຊົນລາວ ທົ່ວປະເທດ ຍັງບໍ່ສາມາດ ຟື້ນຕົວຄືນຢ່າງເຕັມສ່ວນໄດ້ຈາກຜົນກະທົບຂອງພະຍາດໂຄວິດ-19 ຢູ່ນີ້ ການທີ່ລັດຖະ ບານກໍບໍ່ໄດ້ຊ່ວຍເຫລືອທຸລະກິດ ໃນການຜະລິດສິນຄ້າສ່ວນໃຫຍ່ ໃນປະເທດພົບບັນຫາຫຍຸ້ງຍາກນັ້ນ ໂດຍການຫລຸດອັດຕາຄ່າໄຟຟ້າລົງໄດ້ຫລາຍນັ້ນ ແມ່ນມີແນວໂນ້ມທີ່ຈະ ເຮັດໃຫ້ພວກເຂົາເຈົ້າ ປະສົບຄວາມຫຍຸ້ງຍາກເພີ້ມຂຶ້ນໃນການຫລຸດຕົ້ນທຶນການຜະລິດ ກິ່ງສະຫວັນ ຈະນຳເອົາລາຍກ່ຽວກັບເລື້ອງນີ້ ຈາກນັກຂ່າວຂອງເຮົາສະເໜີທ່ານ ໃນອັນ ດັບຕໍ່ໄປ ເຖິງແມ່ນ ສປປ ລາວຈະຫລີກລ້ຽງ ວິກິດການດ້ານສາທາລະນະສຸກທີ່ເກີດຈາກ ພະຍາດ ໂຄວິດ-19 ໄດ້ກໍຕາມ ແຕ່ໃນທາງເສດຖະກິດແລ້ວຜົນກະທົບຈາກການລະບາດຂອງພະ ຍາດນີ້ແມ່ນຍັງໜັກໜ່ວງຢູ່ ເມື່ອພາກເອກະຊົນບໍ່ສາມາດຫລຸດ ຕົ້ນທຶນການຜະລິດລົງໄດ້ ໃນຂະນະທີ່ລັດຖະບານເອງກໍບໍ່ໄດ້ໃຫ້ການຊ່ວຍເຫລືອ ເຂົາເຈົ້າ ເພື່ອຮັບມືກັບຜົນກະທົບ ນີ້ຫລາຍປານໃດເຖິງແມ່ນຈະມີນະໂຍບາຍຊຸກ ຍູ້ການຜະລິດພາຍໃນ ໂດຍການຫລຸດຄ່າ ໄຟຟ້າລົງ ໃນໄລຍະນຶ່ງກໍຕາມ ນາຍົກລັດຖະມົນຕີ ທອງລຸນ ສີສຸລິດໄດ້ມີຂໍ້ຕົກລົງເລກທີ 31/ນຍ ອອກມາໃນວັນທີ 02 ເມ ສາ 2020 ໂດຍມີຄໍາສັ່ງແນະນໍາບອກໃຫ້ພາກລັດ ຄົ້ນ ຄວ້າຜ່ອນຜັນລາຄາ ແລະຕໍ່ເວລາ ໃນການຊໍາລະຄ່າໄຟຟ້າ ແລະນໍ້າປະປາຂອງຜູ້ຊົມໃຊ້ ໃນຄົວເຮືອນ ແລະພາກທຸລະກິດ ຂະນະດຽວກັນ ດັ່ງທີ່ທາງວີໂອເອໄດ້ລາຍງານໄປ ໃນເ ດືອນກັນຍາຜ່ານມານັ້ນ, ທ່ານຄໍາມະນີ ອິນທິລາດ, ລັດຖະ ມົນຕີກະຊວງພະລັງງານ ແລະ ບໍ່ແຮ່ຖະແຫລງວ່າການປັບໂຄງສ້າງລາຄາໄຟຟ້າຄັ້ງຫລ້າສຸດມີຜົນບັງຄັບໃຊ້ ຖືກເລື່ອນ ຈາກໃນວັນທີ 1 ພຶດສະພາມາເປັນເດືອນສິງຫາ 2020 ເປັນຕົ້ນມານັ້ນ ກໍານົດວ່າ ອັດຕາ ຄ່າໄຟຟ້າ ແມ່ນຫລຸດລົງ 50 ເປີເຊັນ ສໍາລັບຜູ້ມີລາຍໄດ້ຕ່ຳທີ່ຊົມໃຊ້ໄຟຟ້າບໍ່ເກີນ 150 ກິ ໂລວັດ/ຊົ່ວໂມງ ຕໍ່ເດືອນກໍຄືຄ່າໄຟຟ້າສໍາລັບທີ່ຢູ່ອາໄສ ແມ່ນເສຍຕາມອັດຕາໃໝ່ ຄື 355 ກີບຕໍ່ກິໂລວັດ/ຊົ່ວໂມງ ແຕ່ວ່າ ຄົວເຮືອນທີ່ໃຊ້ໄຟຟ້າ ເກີນກວ່າ 150 ກິໂລວັດ/ຊົ່ວໂມງ ນັ້ນ ຈະຄິດຄ່າໄຟຟ້າໃນອັດຕາ 710 ກີບຕໍ່ກິໂລວັດ/ຊົ່ວໂມງ ຫລັງຈາກນັ້ນ ຈຶ່ງຈະມີການ ປັບລາຄາຂຶ້ນໃນອັດຕາສະເລ່ຍ 1 ເປີເຊັນ ໃນທຸກປີນັບແຕ່ 2021 ຫາ 2025 ສ່ວນຫົວ ໜ່ວຍການຜະລິດກະສິກຳນັ້ນ ຈະຄິດຄ່າໄຟຟ້າໃນອັດຕາຕ່ຳສຸດຄື 448 ຫາ 600 ກີບຕໍ່ ກິໂລວັດ/ຊົ່ວໂມງເທົ່ານັ້ນ ທັງນີ້ກະເພາະວ່າລັດຖະບານລາວ ຢາກຊຸກຍູ້ການຜະລິດສິນ ຄ້າໃນປະເທດໃຫ້ຫລາຍຂຶ້ນ ດັ່ງທີ່ທ່ານໃຫ້ການຢືນຢັນວ່າ: “ ແຕ່ໃນຕົວຈິງແລ້ວອັດຕາຄ່າໄຟຟ້າບໍ່ໄດ້ມີການຫລຸດໃຫ້ຫົວໜ່ວຍທຸລະກິດທີ່ຜະ ລິດສິນ ຄ້າ ຢູ່ພາຍໃນດັ່ງຂໍ້ຕົກລົງເລກທີ 31/ນຍຂອງນາຍົກລັດຖະມົນຕີ ແລະ ຄໍາຖະແຫລງຂອງ ທ່ານຄໍາມະນີທີ່ກ່າວຢູ່ຂ້າງເທິງນັ້ນອີງຕາມການເປີດເຜີຍຂອງເຈົ້າຂອງທຸລະກິດທີ່ຜະລິດ ສິນຄ້າໃນນະຄອນຫລວງວຽງຈັນທ່ານນຶ່ງທີ່ເວົ້າວ່າ: ເຊັ່ນດຽວກັນການປະເມີນແບບເລັ່ງດ່ວນຜົນກະທົບຂອງໂຄວິດ-19 ຕໍ່ພາກອຸດ ສາຫະກໍາ ແລະການຜະລິດສິນຄ້າຂອງລາວ ທີ່ດໍາເນີນໂດຍພະແນກຄົ້ນຄວ້າ ແລະສະຖິຕິຂອງອົງ ການພັດທະນາອຸດສາຫະກໍາຂອງອົງການສະຫະປະຊາຊາດ ທີ່ມີ 102 ບໍລິສັດເຂົ້າຮ່ວມ ໃນທ້າຍເດືອນເມສາຜ່ານມານັ້ນກໍພົບວ່າ ການຊ່ວຍ ເຫລືອຈາກລັດຖະບານ ໃນເພື່ອຮັບ ມື ກັບຜົນກະທົບຂອງການລະບາດ ຂອງ ພະຍາດ ໂຄວິດ-19 ແກ່ຜູ້ຜະລິດພາຍໃນນັ້ນ ແມ່ນມີແບບຈໍາກັດທີ່ສຸດ ບົດປະ ເມີນຜົນກະທົບ ສະບັບນີ້ຍັງບອກວ່າ ນອກຈາກການ ຫລຸດພາສີ ແລະການເລື່ອນ ເວລາການ ສໍາລະພາສີແລ້ວ ຜູ້ເຮັດການຜະລິດຍັງຢາກໃຫ້ ມີການຫລຸດຄ່ານໍ້າ ແລະຄ່າໄຟ ອີກດ້ວຍ ຊຶ່ງບົດສະເໜີນີ້ກໍກົງກັນກັບການສະເໜີຢູ່ໃນ ບົດລາຍງານສັງລວມຂໍ້ສະເຫນີກ່ຽວກັບມາດຕະການ ແລະນະໂຍບາຍ ເພື່ອຫຼຸດ ຜ່ອນ ຜົນກະທົບ ແລະຟື້ນຟູເສດຖະກິດຈາກວິກິດການຂອງ COVID-19 ຂອງສະພາການຄ້າ ແລະອຸດສາຫະກໍາລາວ ທີ່ພິມເຜີຍແຜ່ ໃນເດືອນພຶດສະພາຜ່ານມາວ່າ ສະເໜີ ໃຫ້ລັດ ຖະບານ ມີນະໂຍບາຍຫຼຸດຄ່ານໍ້າປະປາ, ໄຟຟ້າ ແລະຄ່າ ອິນເຕີເນັດ, ຄ່າເຊົ່າສະຖານ ທີ່ໃຫ້ຜູ້ປະກອບການທ່ອງທ່ຽວເຖິງ 50 ເປີເຊັນໃນໄລຍະເດືອນກຸມພາ ເຖິງ ທັນວາ ປີ 2020 ສະຫລຸບແລ້ວ ຜູ້ເຮັດທຸລະກິດໃນດ້ານການຜະລິດໃນລາວສ່ວນໃຫຍ່ຍັງບໍ່ໄດ້ຮັບການຊ່ວຍເຫລືອ ຈາກລັດຖະບານໃນດ້ານການປັບຫລຸດຄ່າໄຟຟ້າລົງ ເພື່ອໃຫ້ ສາມາດຫລຸດ ຕົ້ນທຶນການຜະລິດລົງໄດ້ ເຖິງແມ່ນວ່າຈະມີນະໂຍບາຍເຊັ່ນນັ້ນ ແລ້ວກໍຕາມ ສະນັ້ນພວກ ເຂົາເຈົ້າຍັງປະສົບ ຄວາມຫຍຸ້ງຍາກໃນການຮັບມື ກັບ ຜົນກະທົບຂອງການລະບາດຂອງ ພະຍາດ ໂຄວິດ-19 ຢ່າງໜັກໜ່ວງອີກຕໍ່ໄປ